'''Paratekst''' er et [[Litteraturteori|litteraturteoretisk]] begreb, der henviser til fænomener som fx [[Titel (værk)|titler]], [[Bogbind|bogomslag]], [[Plakat|filmplakater]], [[anmeldelse]]r og [[Interview|forfatterinterview]]. Disse slags tekster peger alle mod en specifik ”hovedtekst” fx [[Moby Dick|''Moby Dick'']] eller ''[[Tilbage til fremtiden]]''. Begrebet blev opfundet af den franske [[Litteraturvidenskab|litterat]] [[Gerard Genette|Gérard Genette]] og er især udfoldet i værket ''Seuils'' (en: ''Paratexts: The Thresholds of Interpretation''). Genette peger på, at paratekster former læserens forståelse af ”hovedteksten.” Fx vil et interview med forfatteren bag en [[roman]] ofte forme, hvordan en læser vil tilgå læsningen og forståelsen af romanen. Paratekster anviser en bestemt måde at tilgå teksten på."<ref name="Toft-Nielsen">Claus Toft-Nielsen (2018) "Mediesociologi" in ''Medie- og kommunikationsleksikon''. Frederiksberg: Samfundslitteratur.</ref>
Litteratur Kultur Videnskab Humaniora Uddannelse